Številka: 90009-1/2022-3

Datum: 18. 1. 2022

**Z A P I S N I K**

15. seje **Odbora za lokalno samoupravo,** ki je bila v torek, 18. 1. 2022.

Seja je potekala v Banketni dvorani, Mestna hiša, Mestni trg 1, Ljubljana.

Sejo je vodila predsednica odbora dr. Asta Vrečko.

Na seji so bili navzoči člani in članice odbora:

dr. Asta Vrečko (predsednica), Stanka Ferenčak Marin (podpredsednica), Maruša Babnik, Tone Podobnik, Meta Škufca in strokovna sodelavka Ilda Kantarević.

Odsotna sta bila Darinka Kovačič (opr.) in Žiga Oven.

Na sejo je bil vabljen vodja Službe za lokalno samoupravo Vojko Grünfeld, vodja Oddelka za urejanje prostora mag. Miran Gajšek in vodja Odseka za prostorske planske akte, dr. Lilijana Jankovič Grobelšek.

Seja se je pričela ob 17.08 uri.

**Predlog dnevnega reda:**

1. **Potrditev zapisnika 14. seje odbora**
2. **Predlog Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**
3. **Razno**

O dnevnem redu ni razpravljal nihče, zato je predsednica dala na glasovanje naslednji

**PREDLOG SKLEPA:**

**Odbor za lokalno samoupravo sprejme predlog dnevnega reda 15. seje odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 1.**

**Potrditev zapisnika 14. seje odbora**

O zapisniku ni razpravljal nihče, zato je predsednica dala na glasovanje naslednji

**PREDLOG SKLEPA:**

**Odbor za lokalno samoupravo potrdi zapisnik 14. seje odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2.**

**Predlog Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**

Uvodno obrazložitev in odgovore na vprašanja sta podala vodja Oddelka za urejanje prostora mag. Miran Gajšek in vodja Odseka za prostorske planske akte dr. Lilijana Jankovič Grobelšek. Razpravljali so vsi navzoči člani odbora. Po razpravi je predsednica dala na glasovanje naslednji

**PREDLOG SKLEPA:**

**Odbor za lokalno samoupravo kot zainteresirano delovno telo podpira sprejem predloga Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del v delu za katerega je odbor pristojen.**

Navzočih je bilo 5 članov.

Za so glasovali 3 člani. Proti ni glasoval nihče.

Sklep je bil sprejet.

**AD 3.**

**Razno**

Ni bilo razprave.

Seja je bila končana ob 17.45 uri.

Zapisala:

*Ilda Kantarević*

*Dr. Asta Vrečko*

Predsednica